Tiit Elenurm

Tiit Elenurm (sündinud 3. juunil 1952 Tallinnas) on eesti juhtimisteadlane. 

Ta töötab Estonian Business Schooli ettevõtlusprofessorina ning on Eesti Äriinglite Võrgustiku ESTBAN ja Eesti Konsultantide Assotsiatsiooni liige.

 Haridus 
Tiit Elenurm on lõpetanud 1974. aastal Tallinna Tehnikaülikooli majandusteaduskonna tööstuse juhtimise ja planeerimise erialal, 1980 kaitses ta Moskvas Plehhanovi-nimelises Rahvamajandusinstituudis dissertatsiooni "Organisatsiooni juhtimisstruktuuride juurutamisprotsesside täiustamise probleemid". Stažeerinud Helsingi Majandusülikoolis ja Londoni Ülikoolis ning osalenud ettevõtlusõppe programmis Harvardi Ärikoolis USAs.

 Töökäik 
Aastatel 1974–1979 töötas ta Tallinna Tehnikaülikoolis inseneri ja vaneminsenerina ning 1979–1992 Eesti Majandusjuhtide Instituudis teaduri ja juhtimiskonsultandina. 1992–2000 koolitus- ja konsultatsioonifirma EM-International põhiomanik ja tegevjuht. 2000. aastast Estonian Business Schooli professor, töötanud ettevõtluse õppetooli juhatajana. Tegutsenud külalisõppejõuna Soomes, Prantsusmaal, Saksamaal, Sloveenias, Poolas, Tšehhi Vabariigis ja mujal. On kuulunud Eesti Vabariigi presidendi Akadeemilise Nõukogu majanduskomisjoni ja Majandus- ja Kommunikatsiooniministeeriumi Väikeettevõtluse Nõukotta.

 Teadustöö 
Teadustöö suunad: innovaatiline ja piiriülene ettevõtlus, rahvusvaheline äri ja ekspordi juhtimine, erinevad ettevõtlusorientatsioonid, loovus ja muudatuste juhtimine, teadmusjuhtimine, iduettevõtjate ja investorite koostöö, ärivõimalused virtuaalsetes võrgustikes, Eesti ettevõtjate rahvusvahelistumise toetamine.

 Publikatsioone 
Elenurm, T. (2018). Ettevõtlustüübid ja rahvusvahelistumine ettevõtlusõppes. Eesti Haridusteaduste Ajakiri. Estonian Journal of Education, 6(2), 12-38. 
Alas, R., Elenurm, T., Kaarelson, T., Sassi, M., & Zernand-Vilson, M. (2018). Management and Leadership Development Needs: The Case of Estonia. In Business and Society (pp. 47–66). Springer, Cham.
Elenurm, T., 2015. Combining Cross-Border Online Teams and Field Projects in Developing Entrepreneurial Competencies. In: V.Taras, and M.AS. Gonzalez-Perez, eds. The Palgrave Handbook of Experiential Learning in International Business. London: Palgrave Macmillan, pp. 186–201.
Elenurm, T. 2015. Estonia's Laser Diagnostic Instruments (LDI) AS: Beaming toward Growth. In: Parts, J., Sosna, M., Sysko-Romanczuk (Ed.). Entrepreneurial Icebreakers (pp. 210−234), Macmillan Publishers Ltd.
Elenurm, T. 2012. Entrepreneurial orientations of business students and entrepreneurs. Baltic Journal of Management, 7 (2), pp. 217−231.

Poliitiline tegevus
Tiit Elenurm on 2018. aasta novembrist erakonna Eesti 200 liige.

Ta kandideeris 2019. aastal Riigikogu valimistel erakonna Eesti 200 kandidaadina (valimisringkonnas 3, Mustamäe ja Nõmme), kuid ei osutunud valituks. Tema valimisplatvormist

 Tunnustus 
1991 – Eesti Vabariigi majanduspreemia töö eest "Paindlik täienduskoolituse ja õppekirjanduse süsteem kui tugisüsteem Eesti Vabariigi siirdeks turumajandusele"

 Isiklikku 
Tiit Elenurm on abielus, tal on tütar ja poeg. Ta on harrastanud mägimatkamist, jalgrattasõitu ja ujumist.

 Välislingid
Tiit Elenurm Eesti Teadusinfo süsteem ETIS

Kategooria:Eesti majandusteadlased
Kategooria:Tallinna Tehnikaülikooli vilistlased
Kategooria:Sündinud 1952